stanford-oval/wikipedia huggingface dataset:
Schwetzingen

| Schwetzingen |
| --- | --- |
 Schwetzingenin linna
 vaakuna
 Schwetzingen
 Koordinaatit: 49°23′N, 08°34′E 
Valtio:  Saksa
Osavaltio:  Baden-Württemberg
Hallintopiiri:  Tübingen
Piirikunta:  Alb-Donau-Kreis
Hallinto:  
 – Pormestari:  René Pöltl
Pinta-ala:  
 – Kokonaispinta-ala:  21,62 km²
Korkeus:  100 m
Väkiluku (30.6.2022):  21 816
 – Väestötiheys:  1 009 as./km²
 
 www.schwetzingen.de  
Infobox OKVirheellinen NIMI-arvo: 
Schwetzingen on kaupunki Baden-Württembergin osavaltiossa Saksassa. Se kuuluu Alb-Donau-Kreisiin ja sijaitsee 10 kilometriä Heidelbergistä lounaaseen ja 15 kilometriä Mannheimista kaakkoon. Kesäkuun 2022 lopussa kaupungissa oli 21 816 asukasta. Schwetzingenin pinta-ala on 21,6 neliökilometriä.
Historia

Schwetzingen mainittiin ensimmäistä kertaa vuonna 766 nimellä Suezzingen. Ensimmäinen asiakirjamaininta Schwetzingenin linnasta on vuodelta 1350. Kolmikymmenvuotisessa sodassa Schwetzingen tuhoutui lähes kokonaan. Vuonna 1759 Schwetzingen sai markkinaoikeudet ja vuonna 1833 kaupunkioikeudet. Rautatieyhteys kaupunkiin saatiin 1870. Toisessa maailmansodassa Schwetzingen ei vaurioitunut merkittävästi.
Ystävyyskaupungit

Lunéville, Ranska (vuodesta 1969)
Pápa, Unkari (vuodesta 1992)
Spoleto, Italia (vuodesta 2005)
Fredericksburg, Yhdysvallat (vuodesta 2012)
Lähde:
Schwetzingeniläisiä henkilöitä

Franz Danzi, säveltäjä
Maksimilian I Joosef, Baijerin vaaliruhtinas ja kuningas
Aiheesta muualla

Kuvia tai muita tiedostoja aiheesta Schwetzingen Wikimedia Commonsissa
Kaupungin verkkosivut (saksaksi)
Rhein-Neckar-Kreisin piirikunnan kaupungit ja kunnat
Altlußheim
Angelbachtal
Bammental
Brühl
Dielheim
Dossenheim
Eberbach
Edingen-Neckarhausen
Epfenbach
Eppelheim
Eschelbronn
Gaiberg
Heddesbach
Heddesheim
Heiligkreuzsteinach
Helmstadt-Bargen
Hemsbach
Hirschberg an der Bergstraße
Hockenheim
Ilvesheim
Ketsch
Ladenburg
Laudenbach
Leimen
Lobbach
Malsch
Mauer
Meckesheim
Mühlhausen
Neckarbischofsheim
Neckargemünd
Neidenstein
Neulußheim
Nußloch
Oftersheim
Plankstadt
Rauenberg
Reichartshausen
Reilingen
Sandhausen
Schönau
Schönbrunn
Schriesheim
Schwetzingen
Sinsheim
Spechbach
St. Leon-Rot
Waibstadt
Walldorf
Weinheim
Wiesenbach
Wiesloch
Wilhelmsfeld
Zuzenhausen
Silahdar Süleyman pašša

Silahdar Süleyman pašša oli Osmanien valtakunnan suurvisiiri sulttaani Ahmed III:n aikana. Hän toimi virassa 12. marraskuuta 1712 – 6. huhtikuuta 1713.
Süleyman kasvatettiin Topkapin palatsissa, ja hän eteni silahdariksi, joka tarkoittaa kirjaimellisesti aseenkantajaa, mutta palatsissa suurin piirtein esikuntaupseeria vastaavaa asemaa. Kun Süleyman nimitettiin suurvisiiriksi, Osmanien valtakunnan ja Venäjän välillä oli jatkuvia poliittisia yhteenottoja, jotka seurasivat 1710-11 käydyn Venäjän–Turkin sodan lopussa solmittua Prutin rauhaa. Kireä tilanne teki myös sisäpolitiikasta vaikeaa, sillä palatsin johtavat virkamiehet jakautuivat kahteen voimakkaaseen leiriin, joista toinen kannatti uutta sotaa Venäjän kanssa, ja toinen taas suhtautui liennyttävästi Venäjään kannattaen sotaa Venetsiaa vastaan tämän aiemmin valtaamien alueiden takaisinvalloittamiseksi.
Schwerte

| Schwerte |
| --- | --- |
 Schwerte. Keskelle St.-Viktorin kirkon torni.
 vaakuna
 Schwerte
 Koordinaatit: 51°27′N, 7°34′E 
Valtio:  Saksa
Osavaltio:  Nordrhein-Westfalen
Piirikunta:  Unna
Pinta-ala:  
 – Kokonaispinta-ala:  56,2 km²
Korkeus:  120 m
Väkiluku (2019):  46 195
 – Väestötiheys:  822 as./km²
Postinumero:  58239
Suuntanumero(t):  02304
 
 www.schwerte.de 
Infobox OKVirheellinen NIMI-arvo: 
Schwerten sijainti Unnan piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Schwerte on kaupunki Unnan piirikunnassa Nordrhein-Westfalenin osavaltiossa läntisessä Saksassa. Ruhrin jokilaaksossa sijaitseva Schwerte on yksi historiallisista Hansakaupungeista. Dortmundin kaakkoisiin kaupunginosiin nivoutuvan Schwerten alueella on useita metsäisiä ylänkömaita. Kaupungissa on runsaasti metalliteollisuutta.
Maantiede

Schwerte sijaitsee Nordrhein-Westfalenin keskiosassa ja Ruhrin alueen itäosassa viitisentoista kilometriä Unnasta lounaaseen ja kymmenisen kilometriä Dortmundista kaakkoon. Etäisyys Kölnistä on noin 70 kilometriä koilliseen. Schwerten halki virtaa Ruhr-joki koillisesta lounaaseen. Kaupungin pohjoisosassa on Schwerter Wald, eli Schwerten metsä, jonka pohjoispuolella sijaitsee Dortmundin eteläisiä kaupunginosia. Nykyinen Schwerte syntyi 1975, kun Schwerten ja Westhofenin kaupungit sekä Ergsten, Geisecken, Villigstin ja Wandhofenin maalaiskunnat liitettiin toisiinsa.
Historia

Nykymuodossaan Schwerte on nuori kaupunki, mutta sen osa-alueiden historiat ovat pitkät. Vanha Schwerten kaupunki mainitaan kirjallisesti ensi kerran vuonna 962, vanhimmat asiakirjat kaupunginosista Ergste ja Westhofen ovat vuosilta 1096 ja 1248. Schwerte sai kaupunkioikeudet 1397.
Schwerte liittyi Hansaliittoon 1419. Hansan vaikutuksesta alueella virinnyt metallintyöstö nosti paikallistaloutta. Vanha raatihuone ja evankelinen St.Viktorin kirkko rakennettiin talouskasvun myötä.
Hansan kuihtuminen ja kolmikymmenvuotinen sota vähensivät Schwerten merkitystä ratkaisevasti. Kului yli 200 vuotta kaupunkipahasena. Vasta ratayhteys Hagenin ja Unnan välillä toi mukanaan uuden kukoistuskauden. Elettiin vuotta 1867. Alueelle asettui metalliteollisuutta, erityisen merkittävä oli nykyinen Deutsche Nickel AG. Vuokrataloista ja tehdasrakennuksista muotoutui kaupunkikuvaa hallitseva elementti.
Toisen maailmansodan aikana britit pommittivat Möhneseen varastoaltaan patoa Schwerten itäpuolella, mistä seurasi tuhoisa tulva koko Ruhr-joen laaksoon. Erityisen tuhoisan pommituksen Schwerte koki toukokuussa 1944. Schwertessä toimi Buchenwaldin keskitysleirin sivuleiri KZ Schwerte huhtikuusta 1944 tammikuuhun 1945. Kyse oli työleiristä.
Schwerten väkiluku oli vuoden 1975 kuntaliitosten jälkeen noin 45 000 ja kohosi 2000-luvun taitteessa yli 50 000:n. Sen jälkeen väkiluku kääntyi laskuun, kuten koko Unnan piirikunnan.
Schwerten historiallisia rakennuksia ovat muun muassa Wuckenhof 1500-luvulta, katolinen Marienkirche 1900-luvun alusta ja evankelinen St.-Viktorin kirkko (St.-Viktor-Kirche). St.-Viktor on nykyasussaan kolmilaivainen goottilainen hallikirkko, sen historia ulottuu 1000-luvulle.
Talous ja liikenne

Schwertessä on runsaasti metalliteollisuutta. Kaupungissa toimivat muun muassa Zapp Precision Metals GmbH, Deutsche Nickel ja Hoesch Schwerter Profile. Elintarviketeollisuutta edustaa ültje.
Schwerten rautatieasema sijaitsee rataosuuksilla Hagen–Hamm, Schwerte–Warburg ja Dortmund–Iserlohn. Schwerten keskustan pohjoispuolitse kulkee moottoritie BAB 1, joka risteää kaupungin alueella BAB 45:n kanssa. Bundesstraße 236 kulkee Schwerten keskustan halki etelä–pohjoissuuntaisesti.
Ystävyyskaupunkeja

Schwerten ystävyyskaupunkeja ovat muun muassa Italian Cava de’ Tirreni, Ranskan Labuissière, Suomen Leppävirta ja Venäjän Pjatigorsk.
Aiheesta muualla

Schwerte, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Schwerte
Uusi raatihuone (1914)
Käännös suomeksi
Soikko (ohjelmisto)

| Soikko |
| --- | --- |
Kehittäjä:  Pasi Ryhänen
Kehityshistoria
Vakaa versio:  - / 4. lokakuuta 2003
Tiedot
Alusta:  Windows ja Linux
Lisenssi:  Soikko binary code license / SISSL, Freeware
Soikko on oikoluku- ja tavutuskomponenttiselvennä, jonka on kehittänyt Pasi Ryhänen. Ohjelma on suunniteltu OpenOffice.org-toimisto-ohjelmalle, mutta se on tehty yhteensopivaksi myös Mozilla Thunderbird- ja Mozilla Firefox -ohjelmien kanssa. Ohjelma asennetaan laajennuksena Mozilla.fi-sivuilta, joilta löytyy asennusohje. Soikkoa ei enää kehitetä. Sen tilalle on kehitetty Voikko, joka on vapaa ohjelmisto. Voikko on saatavissa Linuxille ja Windowsille.
Aiheesta muualla

Soikko-ohjelman kotisivu (Arkistoitu – Internet Archive) (OpenOffice.org versiot 1.1 ja 1.0) (linkki ei enää toimi)
Soikko Mac OS X:lle (Arkistoitu – Internet Archive)
Mozilla-ohjelmiin sopiva Soikko sekä asennusohjeet (Arkistoitu – Internet Archive)
Colombina

Colombina ja Harlekiini Kööpenhaminan Tivolin esityksessä.
Colombina (ital. Colombina "pieni kyyhky", ransk. Columbine) on yksi commedia dell'arten tyyppihahmoista. Hän on ovela ja nokkela palvelijatar.
Colombinan asuun kuuluu yleensä pieni hattu tai hilkka sekä esiliina ja hän puhuu yleensä Toscanan murretta. Hänellä on harvemmin maski. Ranskalaisessa teatterissa hahmosta tuli yläluokkaisen neidon palvelustyttö ja juonittelija, ja Colombina omaksui erilaisia rooleja Cassandren, Pantalonen, Harlekiinin ja Pierrot'n vastaparina. Englantilaisissa komedioissa hän oli yleensä Pantalonen tytär tai holhokki ja rakastunut Harlekiiniin. 1900-luvun musiikkikomedian soubrette on muunnelma Colombina-hahmosta.
Sila (alue)

Sila on yksi Tšadin 22 hallinnollisesta alueesta. Sen pinta-ala on 36 000 neliökilometriä. Silassa oli vuonna 2009 noin 387 000 asukasta. Sen pääkaupunki on Goz Beïda.
Cerverí de Girona

Cerverí de Girona  (eli Guillem de Cervera) oli katalonialainen trubaduuri 1200-luvulla.
Hän työskenteli Aragonian hovissa vuosina 1259–1285 ja kirjoitti sinä aikana 119 runoa ja kokoelma sananlaskuja. Hän kuvaa töissään monia historiallisia tapahtumia, joten ne ovat tärkeä tietolähde sen ajan arvojen ja ympäristön ymmärtämisessä. Hänen lauluissaan on myös sanoilla leikittelyä, loppusointuja ja sanaleikkejä, ja monet myöhemmät kirjoittajat ovat jäjitelleet hänen tyyliään.
Cervavitus ultimus

| Cervavitus ultimus> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Hirvieläimet Cervidae
Suku::  Cervavitus
Laji::  ultimus
Kaksiosainen nimi
 Cervavitus ultimus  (Lin et al., 1978) 
Infobox OKNimi-testi OK: 
Cervavitus ultimus  on sukupuuttoon kuollut hirvieläimiin kuulunut laji. Siitä on löydetty merkkejä eteläisessä Kiinassa sijaitsevista luolista. Nämä fossiilit ovat peräisin keskiseltä pleistoseenilta.
Silent Shout

| Silent Shout Signmark |
| --- | --- | --- |

Studioalbumin tiedot
 Julkaistu: 2. toukokuuta 2014
 Tuottaja(t): Joel Attila
 Tyylilaji: rap
 Levy-yhtiö: Signmark Productions Oy
Signmarkin muut julkaisut
| Breaking the Rules 2010 | Silent Shout 2014 |   |
Silent Shout on suomalaisen kuuron rap-artistin Signmarkin kolmas studioalbumi, joka julkaistiin 2. toukokuuta 2014. Albumi julkaistaan samanaikaisesti Kiinassa artistinimellä Mò Hǎn. Levynjulkaisukonserti oli Tavastia Klubilla 7. toukokuuta 2014.
Kappaleet

Impossible Is My Thing feat. Adam Tensta, Saara Aalto & Chike Ohanwe
Aito Gambler feat. Chike Ohanwe, Osmo Ikonen, Heini Ikonen & Mitra Vasara
Score feat. Marcel Moore & Mitra Vasara
Fighting feat. Chike Ohanwe, Katea Max & Heini Ikonen
The New Dawn feat. Brandon Bauer, Heini Ikonen & Helena Juntunen
Talk The Talk feat. Chike Ohanwe, Marko Vuoriheimo & Heini Ikonen
Maniac feat. Brandon Bauer
Kings And Queens feat. Chike Ohanwe, Laura Voutilainen & Heini Ikonen
Silent Shout feat. Gary Revel JR, Heini Ikonen & Chike Ohanwe
Cartoon Network Studios

| Cartoon Network Studios |
| --- | --- |

Yritysmuoto:  tytäryhtiö
Perustettu:  1994
Kotipaikka:  Burbank, Kalifornia
Toimiala:  televisio
Tuotteet:  televisio-ohjelmat
Omistaja:  TSB (1994–) WarnerMedia (1996–)
Infobox OKVirheellinen NIMI-arvo: 
Cartoon Network Studios on yhdysvaltalainen WarnerMedian tytäryhtiö, joka tekee animaatiosarjoja Time Warnerin televisiokanavalle Cartoon Networkille. Yhtiö aloitti toimintansa vuonna 1994 Hanna-Barberan tytäryhtiönä, kun yhtiö keskittyi tuottamaan alkuperäisiä animaatio-ohjelmia Cartoon Networkille ja jatkoi Hanna-Barberan viimeisimpien sarjojen tuottamista, kuten Dexterin laboratorio ja Tehotytöt. William Hannan kuollessa vuonna 2001 Hanna-Barbera yhtiö lakkautti tuotantonsa kokonaan, jonka myötä Cartoon Network Studiosista tuli kokonaan itseään kantava animaatiostudio ja tuotti ensimmäisiä animaatioita vuonna 2001.
Cartoon Network Studiosin piirrettyjä

Courage the Cowardly Dog (1999–2002, yhteistuotti Stretch Filmsin kanssa)
Dexterin laboratorio (2001–2003, Hanna-Barbera tuotti sarjan vuosina 1996–1998)
Samurai Jack (2001–2004)
Grim & Evil (Grim and Evil , 2001–2003)
The Grim Adventures of Billy & Mandy (2001–2007)
Evil Con Carne (2003–2004)
Aikamatka (2001–2003)
Tehotytöt (2001–2005, Hanna-Barbera tuotti sarjan vuosina 1998–2001)
Whatever Happened to Robot Jones? (2002–2003)
Johnny Bravo (2003–2004, Hanna-Barbera tuotti sarjan vuosina 1997–2002)
Star Wars: Clone Wars (2003–2005)
Megas XLR (2004–2006)
Foster's Home for Imaginary Friends (2004–2010)
Hi Hi Puffy AmiYumi (2004–2007)
Pet Alien (2005–2009)
The Life and Times of Juniper Lee (2005–2007)
Camp Lazlo (2005–2008)
My Gym Partner's a Monkey (2005–2008)
Ben 10 (2005–2008)
Robotboy (2005–2008)
Squirrel Boy (2006–2008)
Class of 3000 (2006–2008)
Out of Jimmy's Head (2007–2008)
Chowder (2007–2010)
Transformers: Animated (2007–2009)
Chop Socky Chooks (2008–2009)
Ben 10: Alien Force (2008–2010)
The Marvelous Misadventures of Flapjack (2008–2010)
Ben 10: Ultimate Alien (2010)
Cartoon Network Studiosin piirrettyjä > Elokuvat

The Flintstones: On the Rocks (2001)
Powerpuff Girls – elokuva (2002)
Dexter's Laboratory: Chicken Scratch (2002)
Billy & Mandy's Big Boogey Adventure (2007)
Billy & Mandy: Wrath of the Spider Queen (2007)
Ben 10: Secret of the Omnitrix (2007)
Ben 10: Race Against Time (2007)
Underfist: Halloween Bash (2008)
Ben 10: Alien Swarm (2009)
Aiheesta muualla

Wikimedia Commonsissa on kuvia tai muita tiedostoja aiheesta .
Kuva yhtiön rakennuksesta (Arkistoitu – Internet Archive)
City Point

| City Point |
| --- | --- |
 Brooklyn Point, kompleksin korkein rakennus.
Tiedot
Sijainti:  Brooklyn, New York, Yhdysvallat
Käyttötarkoitus:  asuinkäyttö
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
City Point on New Yorkin Brooklynillä, Yhdysvalloissa sijaitseva kolmen pilvenpiirtäjän muodostama rakennuskokonaisuus. Sen korkein rakennus on 220 metriä korkea Brooklyn Point. Kaksi muuta ovat 157 metriä korkea City Point Tower II ja 110 metriä korkea City Point Tower I. Kaikki rakennukset on tarkoitettu asuinkäyttöön.
Caroline Aherne

Caroline Mary Aherne (24. joulukuuta 1963 Lontoo – 2. heinäkuuta 2016 Timperley, Cheshire) oli brittiläinen komedianäyttelijä ja käsikirjoittaja. Hän voitti uransa aikana neljä Baftan televisiopalkintoa.
Televisiotyöt

Aherne nousi kotimaassaan kuuluisuuteen omalla televisio-ohjelmalla The Mrs Merton Show (1995–1998), jossa hän haastatteli julkisuuden henkilöitä iäkkään talk show -juontajan, rouva Mertonin roolissa. Sarjaa esitti BBC, ja Aherne voitti siitä ensimmäisen Bafta-palkintonsa. Myöhemmin hän esitti samaa roolihahmoa komediasarjassa Mrs Merton and Malcolm (1999).
Jo aiemmin Aherne oli ollut esiintyjänä ja käsikirjoittajana BBC:n sketsiohjelmassa Ruuvit löysällä (The Fast Show, 1994–1997). Hänellä oli sarjassa useita roolihahmoja, mutta erityisesti niistä jäi yleisön mieleen meteorologi Poula Fisch, joka ennusti säätä kuvitteellisella eteläamerikkalaisella Chanel 9 -televisiokanavalla. Hahmo tunnettiin hokemasta ”Scorchio!”.
Sohvanvaltaajissa (The Royle Family, 1998–2000) Aherne esitti manchesterilaisen Roylen perheen tytärtä Deniseä. Hän loi ja käsikirjoitti sarjan yhdessä Craig Cashin kanssa, joka näytteli Denisen puolisoa Davidia. Aherne myös ohjasi Sohvanvaltaajien kolmannen tuotantokauden. Hänelle myönnettiin sarjasta kolme Bafta-palkintoa: kaksi käsikirjoittajan palkintoa ja yksi näyttelijän palkinto.
2000-luvun alussa Aherne ilmoitti vetäytyvänsä julkisuudesta. Hän muutti Australiaan, mutta palasi sittemmin takaisin Britanniaan. Aherne jatkoi Sohvanvaltaajia yksittäisillä erikoisjaksoilla (2006, 2008–2012) ja oli mukana tekemässä uusia jaksoja myös Ruuvit löysällä -sarjaan (2014). Lisäksi hän toimi kertojaäänenä tositelevisio-ohjelmassa Gogglebox (2013–2016), joka on suomalaisen Sohvaperunat-sarjan esikuva.
Yksityiselämä

Caroline Ahernen elämää varjostivat lukuisat terveysongelmat. Hänellä oli jo syntyessään harvinainen silmäsyöpä, jonka vuoksi hänen näkökykynsä vaurioitui osittain. Aikuisiällä hän sairastui myös virtsarakon syöpään ja keuhkosyöpään. Lisäksi hän kärsi masennuksesta ja alkoholiriippuvuudesta. Aherne yritti itsemurhaa vuonna 1998.
Aherne oli vuosina 1994–1997 naimisissa New Order -yhtyeen basistin Peter Hookin kanssa.
Aherne kuoli syöpään 52-vuotiaana kesällä 2016.
Christian Taylor

| Mitalit | Mitalit | Mitalit |  |
| --- | --- | --- | --- |
|  Taylor Daegun MM-kilpailuissa 2011 |  Taylor Daegun MM-kilpailuissa 2011 |  Taylor Daegun MM-kilpailuissa 2011 |  |
Maa:  Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  kolmiloikka |  |
|  Kultaa | Rio 2016 |  kolmiloikka |  |
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | kolmiloikka |  |
|  Kultaa | Peking 2015 | kolmiloikka |  |
|  Kultaa | Lontoo 2017 | kolmiloikka |  |
|  Kultaa | Doha 2019 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Istanbul 2012 | kolmiloikka |  |
Christian Taylor (s. 18. kesäkuuta 1990) on yhdysvaltalainen yleisurheilija.
Alle 18-vuotiaiden MM-kisoissa 2007 hän voitti kolmiloikan ja sijoittui pituushypyssä kolmanneksi. Vuoden 2008 alle 20-vuotiaiden MM-kilpailuissa hän sijoittui pituushypyssä seitsemänneksi ja kolmiloikassa kahdeksanneksi. Lisäksi hän juoksi 4×400 metrin viestissä alkuerissä Yhdysvaltain joukkueessa. Loppukilpailussa toisella kokoonpanolla juossut joukkue voitti kultaa.
Daegun MM-kilpailuissa 2011 hän voitti maailmanmestaruuden kautta aikain viidenneksi parhaalla tuloksella 17,96 m. Hänestä tuli 21-vuotiaana kolmiloikan nuorin maailmanmestari. Istanbulin sisäratojen MM-kilpailuissa 2012 hän sijoittui toiseksi tuloksella 17,63 m. Kesäolympialaisissa 2012 Lontoossa Taylor voitti kolmiloikan olympiakultaa tuloksella 17,81 m. Moskovan MM-kilpailuissa 2013 hän sijoittui neljänneksi tuloksella 17,20. Moskovan MM-kilpailuiden jälkeen Taylor vaihtoi ponnistavan jalkansa vasemmasta oikeaksi polvivaivojen vuoksi.
Pekingin MM-kilpailuissa 2015 Taylor voitti maailmanmestaruuden tuloksella 18,21 m. Tulos oli kautta aikain toiseksi paras ja jäi Jonathan Edwardsin maailmanennätyksestä kahdeksan senttimetriä. Hän voitti olympiakultaa jälleen Rio de Janeirossa 2016 tuloksella 17,86. Hän voitti kolmannen maailmanmestaruutensa Lontoossa 2017 tuloksella 17,68 ja neljännen Dohassa 2019 tuloksella 17,92. Tokion olympialaisiin 2021 hän ei pystynyt osallistumaan hänen akillesjänteensä revettyä kilpailuhypyssä Ostravassa toukokuussa 2021. Hän karsiutui loppukilpailusta Eugenen MM-kilpailuissa 2022.
Taylor perusti marraskuussa 2019 ammattilaisyleisurheilijoille oman yhdistyksen, joka ajaa heidän etuaan ja antaa heille sananvaltaa tulevaisuudessa. Tämä oli vastatoimi sille kun Kansainvälinen yleisurheiluliitto IAAF päätti karsia Timanttiliigasta kahdeksan lajia pois kysymättä asiaa urheilijoilta itseltään.
Henkilökohtaiset ennätykset

200 metrin juoksu: 20,70 (2013)
400 metrin juoksu: 45,07 (2018)
Pituushyppy: 819 (2010)
Kolmiloikka: 18,21 (2015)
Pituushyppy: 802 (2009)
Kolmiloikka: 17,63 (2012)
City Road

City Road alkaa No. 1 City Road -rakennuksen (kuvassa oikealla) kohdalta.
City Road on katu Keski-Lontoossa. Se alkaa Lontoon Cityn ja Islingtonin rajan läheltä ja jatkuu ensin pohjoiseen Old Streetin liikenneympyrään ja siitä luoteeseen. Kadun pituus on noin kaksi kilometriä.
City of Angels

City of Angels voi tarkoittaa ainakin seuraavia:
”City of Angels”, Los Angelesin kaupungin kutsumanimi
Enkelten kaupunki (City of Angels), Brad Silberlingin ohjaama romanttinen draamaelokuva vuodelta 1998
Enkelten kaupunki (City of Angels), yhdysvaltalainen sairaalasarja vuodelta 2000
”City of Angels”, 30 Seconds to Mars -yhtyeen kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”City of Angels”, voi hakea sivunnimihaulla, laajalla sivunnimihaulla tai tekstihaulla.
Sorsan hallitus

Sorsan hallitus voi viitata seuraaviin hallituksiin, joissa Kalevi Sorsa oli pääministerinä:
Sorsan I hallitus, 4. syyskuuta 1972 – 13. kesäkuuta 1975
Sorsan II hallitus, 15. toukokuuta 1977 – 26. toukokuuta 1979
Sorsan III hallitus, 19. helmikuuta 1982 – 6. toukokuuta 1983
Sorsan IV hallitus, 6. toukokuuta 1983 – 30. huhtikuuta 1987
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sorsan hallitus”, voi hakea sivunnimihaulla, laajalla sivunnimihaulla tai tekstihaulla.
Sil

Siljoen kanjoni.
Sil on Miñojoen sivujoki Galiciassa, Espanjassa. Sen pituus on 225 km, ja se saa alkunsa Kantabrian vuorilta. Joki virtaa Leónin ja Ourensen maakuntien läpi. Suurin kaupunki joen varrella on Ponferrada.
Aiheesta muualla

Kuvia tai muita tiedostoja aiheesta Sil Wikimedia Commonsissa
Caroline Aaron

Caroline Aaron (s. 7. elokuuta 1952 Richmond, Virginia) on yhdysvaltalainen näyttelijä. Hän on esiintynyt elokuvauransa ohella myös televisiossa, muun muassa televisiosarjassa Greyn anatomia vuonna 2007.
Valikoitu filmografia > Elokuvat

Working Girl – tieni huipulle (1988)
Rikoksia ja rikkomuksia (1989)
Saksikäsi Edward  (1990)
Alice (1990)
Minun elämäni  (1992)
Lentävä menestyselokuva (1993)
Uneton Seattlessa (1993)
Harry pala palalta (1997)
Päävärit (1998)
Running Mates – aisapari (2000)
2 päivää (2003)
Beyond the Sea (2004)
Polly tuli kuvioihin (2004)
Cellular (2004)
22 Jump Street (2014)
Valikoitu filmografia > Televisiosarjat

Kova laki (1991, 1992)
Aikavaras (1997)
Amyn lailla (2000)
Mullan alla (2001)
Greyn anatomia (2007)
Tunteita ja tuoksuja (2010)
Tyhjätaskut (2013)
Aiheesta muualla

Caroline Aaron Internet Movie Databasessa. (englanniksi)
Sikyonilaisten aarrekammio (Olympia)

| Sikyonilaisten aarrekammio> Θησαυρὸς τῶν Σικυωνίων (Aarrekammio I) |
| --- | --- |
 Sikyonilaisten aarrekammion rauniot.
Sijainti:  Olympian arkeologinen alue, Archaía Olympía, Elis, Länsi-Kreikka, Kreikka
Koordinaatit:  37°38′21″N, 21°37′50″E
Rakennustyyppi:  aarrekammio
Valmistumisvuosi:  noin 550 eaa.
Tyylisuunta:  doorilainen
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sikyonilaisten aarrekammio (m.kreik. Θησαυρὸς τῶν Σικυωνίων, Thēsauros tōn Sikyōniōn), tutkimuksessa myös Aarrekammio I, oli antiikin aikainen aarrekammio Olympiassa Kreikassa. Sen rakennutti Sikyonin kaupunki. Aarrekammion rauniot sijaitsevat Archaía Olympían kunnassa Olympian arkeologisella alueella, joka on Unescon maailmanperintökohde.
Sikyonilaisten aarrekammion kunnostettuja raunioita.
Sikyonilaisten aarrekammio rakennettiin arkaaisella kaudella noin vuonna 550 eaa. Sen tarkoitus oli säilyttää sikyonilaisten Zeukselle ja Olympian pyhäkköalueelle antamia votiivilahjoja. Aarrekammion rakennuttajaksi mainitaan Myron Sikyonilainen. Rakennus oli Olympian lukuisista aarrekammioista varhaisin. Sikyonilaiset pystyttivät myös toisen Sikyonilaisten aarrekammiona tunnetun rakennuksen Delfoihin.
Aarrekammio sijaitsi Olympian temenos-alueen eli Altiksen pohjoislaidalla Kroniosvuoren etelärinteessä muiden aarrekammioiden yhteydessä, aarrekammioiden rivistön ensimmäisenä niitä varten tehdyn keinotekoisen tasanteen länsipäässä. Roomalaisena aikana aivan sen viereen rakennettiin Nymfaion. Aarrekammio muistutti pientä kreikkalaista temppeliä. Se edusti doorilaista tyyliä ja siinä oli naos eli cella, joka avautui etelään, ja pronaos, jonka julkisivussa oli kaksi pylvästä (distylos in antis). Rakennuksen leveys oli noin 6,4 metriä ja pituus noin 11,8 metriä.
Toinen aarrekammion pronaoksen pylväistä sekä osa sen itäseinästä on kunnostettu.